钦定古今图书集成/明伦汇编/氏族典/第113卷 > 崔恭
## 钦定古今图书集成/明伦汇编/氏族典/第113卷 > 崔恭

按《明外史崔恭传》：“恭字克让，广宗人。正统元年进士。
除户部主事，督饷延绥，有能声。以杨溥荐，擢莱州知
府。景泰中，超迁湖广右布政使。诸司供给，率取之民，
恭悉罢之。寻迁江西左布政使。宁王奠培不法，恭劾
之，削其护卫，王稍戢。天顺二年，以右副都御史巡抚苏、松诸府，浚治诸水，民赖其利。吏部缺右侍郎，李贤”、
王翱举恭，遂召用。转左。父忧起复。成化五年，尚书李
秉罢，以恭代为尚书。五月以母丧归。葬毕，起南京吏
部。寻奉敕参赞机务。居三年致仕。又二年卒。赠太子
少保，谥《庄敏》。